Greek Legal Document

Category: 257

Content:
30. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ.13061/390 της 8/22 Οκτ. 1973 (ΦΕΚ Β΄ 1267) Περί εκτελέσεως του Ν.Δ. 118/1973 «περί Κώδικος φορολογίας κληρονομιών, δωρεών, προικών και κερδών εκ λαχείων». Λαβόντες υπ’ όψιν τας διατάξεις της παρ. 5 του άρθρ. 20, της παρ. 1 του άρθρ. 67, της παρ. 3 του άρθρ. 76, της παρ. 4 του άρθρου 81, της παρ. 2 του άρθρ. 88, του άρθρ. 90, της παρ. 2 του άρθρ. 94, και της παρ. 1 του άρθρ. 97 του Ν.Δ. 118/1973 «περί Κώδικος φορολογίας κληρονομιών, δωρεών, προικών και κερδών εκ λαχείων», αποφασίζομεν: Άρθρ.1.-Καθορίζομεν τον τρόπον παραχωρήσεως, άνευ ανταλλάγματος, εις το Δημόσιον κληρονομιαίων περιουσιακών στοιχείων και εκχωρήσεως κληρονομιαίων απαιτήσεων, ως ακολούθως: Ι.Μεταβίβασις κληρονομιαίων ακινήτων εις το Δημόσιον. 1.Η κατ’ εφαρμογήν της παρ. 1 του άρθρ. 20 του Ν.Δ. 118/73 μεταβίβασις προς το Δημόσιον κληρονομιαίων ακινήτων, ενεργείται δια συμβολαιογραφικού εγγράφου, κατά τας κειμένας διατάξεις. 2.Ο εις ον φέρεται περιελθόν αιτία θανάτου το ακίνητον, είτε βάσει δηλώσεως αυτού είτε κατόπιν ελέγχου του Οικ. Εφόρου, εφ’ όσον θέλει να μεταβιβάση τούτο εις το Δημόσιον άνευ  ανταλλάγματος, επί σκοπώ απαλλαγής του εκ του επ’ αυτού αναλογούντος φόρου, υποχρεούται εντός της προθεσμίας της παρ. 4 του άρθρ. 20 του Ν.Δ. 118/1973 να υποβάλλη εις τον αρμόδιον Οικον. Έφορον αίτησιν, εν η εκτίθενται οι λόγοι δι’ ους επιθυμεί να μεταβιβάση το ακίνητον εις το Δημόσιον, ως και εκείνοι δι ους δεν περιήλθε τούτο εις αυτόν, αναφέρει δε και τον κάτοχον του ακινήτου, εφ’ όσον ούτος τυγχάνει γνωστός, ως και τους λόγους δι’ ους κατέχει τούτο ο τρίτος. Μετά της αιτήσεως παραδίδονται εις τον Οικον. Έφορον οι τίτλοι ιδιοκτησίας, εφ’ ων στηρίζονται τα δικαιώματα του κληρονομουμένου ή εφ’ όσον ο κληρονόμος ισχυρίζεται ότι δεν κατέχει τοιούτους τίτλους, υπεύθυνος δήλωσις του Ν.Δ. 105/69, βεβαιούσα την έλλειψιν οιουδήποτε τίτλου. 3.Ο Οικον. Έφορος προβαίνει εις τας ακολούθους ενεργείας: α)Εάν η αίτησις υπεβλήθη ομού μετά της δηλώσεως φόρου κληρονομίας, κατά τον υπολογισμόν του αναλογούντος φόρου, προσωρινώς και μέχρι μεταβιβάσεως ή μη του ακινήτου εις το Δημόσιον, δεν λαμβάνει υπ’ όψιν την αξίαν αυτού. β)Εάν η αίτησις υπεβλήθη μετά την υποβολήν της δηλώσεως, και έχει βεβαιωθή ως εισπρακτέος ο βάσει ταύτης αναλογών φόρος, ειδοποιεί εγγράφως τον αρμόδιον Ταμίαν όπως αναστείλη την είσπραξιν προσωρινώς μέχρι της μεταβιβάσεως ή όχι του ακινήτου. Εν περιπτώσει μεταβιβάσεως του ακινήτου ενεργεί νέαν εκκαθάρισιν και έκπτωσιν του επί πλέον βεβαιωθέντος φόρου, εν αντιθέτω δε περιπτώσει ενημερούται σχετικώς ο Ταμίας δια τα περαιτέρω. γ)Εάν η αίτησις υπεβλήθη μετά την κοινοποίησιν της πράξεως και προ της διοικητικής επιλύσεως της διαφοράς, λαμβάνει ταύτην υπ’ όψιν κατά την επίλυσιν της διαφοράς.  δ)Προβαίνει εις έλεγχον ίνα διαπιστώση: αα)Εάν το προς μεταβίβασιν ακίνητον πράγματι δεν περιήλθεν εις τον αιτούντα κληρονόμον. ββ)Εάν κατέχηται υπό τρίτου προβάλλοντος ιδία επ’ αυτού δικαιώματα ή παρ’ ουδενός κατέχεται ή δεν ανευρίσκεται, παρά την ύπαρξιν σχετικών τίτλων αποδεικνυόντων τα δικαιώματα του κληρονομουμένου. Περί πάντων των ανωτέρω συντάσσεται σχετική έκθεσις. (Αντί για τις σελ. 296,061(ε)- 296,100(α)  Σελ. 296,061(ζ) Τεύχος 1448 Σελ. 25 Φορολογία Κληρονομιών, Δωρεών, Γονικών  Παροχών, Προικών & Κερδών από Λαχεία 27.Ε.α.29-30 Εφ’ όσον εκ της γενομένης ερεύνης διαπιστωθή ότι το ακίνητον υπάρχει μεν, πλήν όμως δεν περιήλθεν εις τον αιτούντα, διότι κατέχεται υπό τρίτου, προβάλλοντος ίδια δικαιώματα ή ότι το ακίνητον παρ’ ουδενός κατέχεται ή ότι δεν ανευρέθη υπό του ελέγχου, καλεί εγγράφως και επί αποδείξει τον αιτούντα όπως εντός τακτής προθεσμίας προσέλθη εις την Οικονομικήν Εφορίαν, μετά συμβολαιογράφου της εκλογής του, προς σύνταξιν του οικείου μεταβιβαστικού συμβολαίου. Εάν διαπιστωθή ότι το ακίνητον περιήλθεν εις τον αιτούντα ή ότι κατέχεται μεν υπό τρίτου, χωρίς όμως ούτος να προβάλη ίδια επί του ακινήτου δικαιώματα, ο Οικον. Έφορος, μετά γνώμην του οικείου Επιθεωρητού, απορρίπτει το περί μεταβιβάσεως αίτημα, ανακοινουμένου τούτου εγγράφως εις τον αιτούντα και προέρχεται εις τας περαιτέρω νομίμους ενεργείας. 4.Ως αντιπρόσωπος του Δημοσίου δια την υπογραφήν του οικείου συμβολαίου ορίζεται ο αρμόδιος δια την επιβολήν του φόρου κληρονομιών, Οικ. Έφορος, ή ο νόμιμος αναπληρωτής αυτού. Δι’ αποφάσεως του Υπουργού των Οικονομικών δύναται να ορισθή ως αντιπρόσωπος του Δημοσίου δια την υπογραφήν του συμβολαίου μεταβιβάσεως ο Οικον. Έφορος της τοποθεσίας του ακινήτου ή της κατοικίας του υποχρέου εις φόρον, εφ’ όσον το ακίνητον ευρίσκεται εκτός της περιφερείας του αρμοδίου Οικον. Εφόρου ή ο υπόχρεως εις τον φόρον κατοικεί εκτός της περιφερείας του αρμοδίου Οικον. Εφόρου. 5.Εις το μεταβιβαστικόν συμβόλαιον ο κληρονόμος εκθέτει το ιστορικόν της υποθέσεως και δηλοί ότι το μεταβιβαζόμενον ακίνητον, όπερ περιγράφεται λεπτομερώς, φέρεται μεν ως ανήκον εις τον κληρονομούμενον, δεν περιήλθεν όμως εις τον αιτούντα είτε διότι κατέχεται υπό τρίτου, ούτινος τα στοιχεία αναφέρονται λεπτομερώς και ο οποίος προβάλλει ίδια επ’ αυτού δικαιώματα, είτε διότι δεν ανευρίσκεται καθ’ ολοκληρίαν και ότι το ακίνητον τούτο μεταβιβάζει εις το Δημόσιον έναντι απαλλαγής του από του φόρου κληρονομιών, μετά πάντων των επ’ αυτού προσωπικών και πραγματικών δικαιωμάτων και των συναφών αγωγών και ενστάσεων ως και των περί νομής παραγγελμάτων και διεκδικητικών αγωγών. Ο Οικον. Έφορος εξ ετέρου, ως εκπρόσωπος του Δημοσίου δηλοί ότι αποδέχεται την γενομένην μεταβίβασιν, εις αντάλλαγμα δε ταύτης συμφωνείται η απαλλαγή του πωλητού κληρονόμου εκ του επ’ αυτού αναλογούντος φόρου κληρονομίας. Σελ. 296,062(ζ) Τεύχος 1448 Σελ. 26 6.Μερίμνη και δαπάναις του πωλητού κληρονόμου μεταγράφεται το συνταχθέν μεταβιβαστικόν συμβόλαιον και παραδίδονται τρία αντίγραφα αυτού, μετά σχετικής πράξεως μεταγραφής, εις τον αρμόδιον Οικον. Έφορον. 7.Ο Οικον. Έφορος μετά την παραλαβήν των αντιγράφων των συμβολαίων προβαίνει εις τας ακολούθους ενεργείας: α)Ενεργεί νέαν εκκαθάρισιν του αναλογούντος φόρου και, κατά περίπτωσιν, έκπτωσιν του επί πλέον βεβαιωθέντος φόρου. β)Συντάσσει πρωτόκολλον απογραφής του μεταβιβασθέντος ακινήτου, βάσει του οποίου εγγράφει τούτο εις το βιβλίον Δημοσίων Κτημάτων και ανοίγει φάκελλον, προβαίνων εις τας περαιτέρω ενεργείας. γ)Υποβάλλει εις την Διεύθυνσιν Δημοσίων Κτημάτων του Υπουργείου Οικονομικών έν αντίγραφον του οικείου συμβολαίου και έν αντίγραφον του πρωτοκόλλου απογραφής του ακινήτου. Προκειμένου, περί των Οικον. Εφοριών, εις τας περιφερείας των οποίων εδρεύουν ειδικαί Οικον. Εφορίαι Δημοσίων Κτημάτων, τα μεταβιβαστικά συμβόλαια, μεθ’ απάντων των δικαιολογητικών, διαβιβάζονται υπό του Οικονομικού Εφόρου εις τας Υπηρεσίας ταύτας δια την ενέργειαν των εν εδαφ. β΄ και γ΄ οριζομένων και δια τα περαιτέρω. 27.Ε.α.30 Φορολογία Κληρονομιών, Δωρεών, Γονικών  Παροχών, Προικών & Κερδών από Λαχεία ΙΙ.Μεταβίβασις κληρονομιαίων μετοχών, ομολογιών και λοιπών τίτλων εις το Δημόσιον. 1.Η μεταβίβασις προς το Δημόσιον κληρονομιαίων μετοχών, ομολογιών και λοιπών τίτλων αξιών, κατ’ εφαρμογήν της παρ. 2, του άρθρ.20 του Ν.Δ. 118/73, επί σκοπώ απαλλαγής εκ του επ’ αυτών αναλογούντος φόρου, ενεργείται κατά τας κειμένας διατάξεις, δια παραδόσεως αυτών εις τον αρμόδιον δια την επιβολήν του φόρου κληρονομιών Οικον. Έφορον ως εκπρόσωπον του Δημοσίου, εντός της υπό της παρ. 4 του ιδίου ως άνω άρθρ. 20 προθεσμίας. Κατά την παράδοσιν των μετοχών και τίτλων εν γένει συντάσσεται, εις τριπλούν, πρωτόκολλον και υπογράφεται υπό τε του Οικον. Εφόρου και του εις φόρον υποχρέου, εις τον οποίον παραδίδεται έν αντίγραφον. Εις το πρωτόκολλον αναφέρονται τα στοιχεία του κληρονομουμένου, η χρονολογία θανάτου, τα στοιχεία του κληρονόμου, η δήλωσις αυτού περί μεταβιβάσεως εις το Δημόσιον των λεπτομερώς περιγραφομένων τίτλων έναντι απαλλαγής του εκ του επ’ αυτών αναλογούντος φόρου. 2.Ο Οικονομικός ΄Εφορος άμα, τη παραλαβή των τίτλων, προβαίνει εις τας ακολούθους ενεργείας: α)Εάν η παράδοσις των τίτλων εγένετο ομού μετά της δηλώσεως φόρου κληρονομίας, δεν λαμβάνει υπ’ όψιν την αξίαν αυτών, κατά τον υπολογισμόν του φόρου. β)Εάν η παράδοσις εγένετο μετά την υποβολήν της δηλώσεως, ενεργεί νέαν εκκαθάρισιν και, κατά περίπτωσιν, έκπτωσιν του βεβαιωθέντος φόρου. γ)Εάν η παράδοσις εγένετο μετά την κοινοποίησιν της πράξεως και προ της διοικητικής επιλύσεως της διαφοράς, λαμβάνει ταύτην υπ’ όψιν κατά την επίλυσιν της διαφοράς. δ)Καταθέτει επί αποδείξει τους παραληφθέντας τίτλους εις την Τράπεζαν της Ελλάδος προς φύλαξιν και περαιτέρω διαχείρισιν δια λογαριασμόν του Δημοσίου (λογαριασμός Α.Τ.1552 Υπουργείον Οικονομικών μετοχαί άρθρ. 20 Ν.Δ. 118/1973). «ε)Υποβάλλει την απόδειξιν καταθέσεως εις το Υπουργείον Οικονομικών, Γενικόν Λογιστήριον του Κράτους, Δ/νσιν 8ην Εγγυήσεων Δανείων και Αξιών, Τμήμα Γ΄». Η περίπτ. ε αντικαταστάθηκε ως άνω από την Κ.10182/309/26 Νοεμ.-6 Δεκ. 1980 (ΦΕΚ Β΄ 1258). ΙΙΙ.Εκχώρισις μη εισπραξίμων κληρονομιαίων απαιτήσεων εις το Δημόσιον. Η εκχώρησις εις το Δημόσιον μη εισπραξίμων κληρονομιαίων απαιτήσεων, κατ’ εφαρμογήν της παρ. 3 του άρθρ. 20 του Ν.Δ. 118/1973, ενεργείται κατά τας κειμένας διατάξεις, βάσει απλής εγγράφου δηλώσεως του ενδιαφερομένου, δι’ εκάστην απαίτησιν, συντασσομένης εις διπλούν εφ’ απλού χάρτου και επιδιδομένης εις τον οικείον Οικον. ΄Εφορον ως εκπρόσωπον του Δημοσίου, εντός των προθεσμιών της παρ. 4 του αυτού άρθρου. Εις την δήλωσιν περιλαμβάνεται το είδος και το ποσόν της απαιτήσεως, τα στοιχεία του εκχωρητού και του οφειλέτου (ονοματεπώνυμον, πατρώνυμον, επάγγελμα, διεύθυνσις κατοικίας), τα στοιχεία εφ’ ων στηρίζεται η οφειλή άτινα και παραδίδονται εις τον Οικον. ΄Εφορον, ως και βεβαίωσις του εκχωρητού ότι ουδέν έτερον αποδεικτικόν στοιχείον κατέχει και ότι η εκχώρησις ενεργείται επί σκοπώ απαλλαγής του εκ του επ’ αυτής αναλογούντος φόρου. Το έν αντίγραφον της δηλώσεως, επιμελεία του Οικον. Εφόρου, κοινοποιείται δια δικαστικού Επιμελητού ή δι’ ετέρου δημοσίου οργάνου εις τον οφειλέτην. Το Δημόσιον υποκαθίσταται εν τοιαύτη περιπτώσει εις τα δικαιώματα του εκχωρητού. Μετά την εκχώρησιν ο Οικον. Έφορος προβαίνει εις τας ακολούθους ενεργείας: α)Εάν η εκχώρησις εγένετο ομού μετά της δηλώσεως φόρου κληρονομίας, δεν λαμβάνει υπ’ όψιν την αξίαν των εκχωρουμένων απαιτήσεων κατά τον υπολογισμόν του φόρου. β)εάν η εκχώρησις εγένετο μετά την υποβολήν της δηλώσεως ενεργεί νέαν εκκαθάρισιν και έκπτωσιν του επί πλέον βεβαιωθέντος φόρου, κατά περίπτωσιν. γ)Εάν η εκχώρησις εγένετο μετά την κοινοποίησιν της πράξεως και προ της διοικητικής επιλύσεως της διαφοράς λαμβάνει ταύτην υπ’ όψιν κατά την επίλυσιν της διαφοράς. δ)Μετά πάροδον μηνός από της κοινοποιήσεως της δηλώσεως εκχωρήσεως εις τον οφειλέτην, προβαίνει εις την βεβαίωσιν της εκχωρηθείσης απαιτήσεως, κατά τας διατάξεις του Ν.Ε.Δ.Ε., εις το Δημόσιον Ταμείον της κατοικίας του οφειλέτου. Άρθρ.2.-Η κατά το άρθρ. 67 του Ν.Δ. 118/1973 δήλωσις δέον να περιέχη: 1.Το ονοματεπώνυμον και το όνομα πατρός ή συζύγου του κληρονομουμένου. 2.Τον χρόνον και τον τόπον (Δήμον ή Κοινότητα, οδόν και αριθμόν) της αποβιώσεως του κληρονομουμένου, τον τόπον της γεννήσεως, την κατά τον χρόνον θανάτου κατοικίαν (ακριβώς ως άνω) και το επάγγελμα αυτού. 3.Το ονοματεπώνυμον και το όνομα πατρός ή συζύγου, ως και την κατοικίαν του εγχειρίζοντος την δήλωσιν κληρονόμου ή κληροδόχου ή νομίμου αντιπροσώπου ή πληρεξουσίου ή εκτελεστού διαθήκης ή συνδίκου πτωχεύσεως ή κηδεμόνος κληρονομίας. 4.Την ιδιότητα, υφ’ ην δηλοί ο εγχειρίζων την δήλωσιν, ήτοι:ως κληρονόμος, κληροδόχος, αντιπρόσωπος κλπ. ως και το ονοματεπώνυμον,όνομα πατρός ή συζύγου, την κατοικίαν (Δήμον ή Κοινότητα, οδόν και αριθμόν),   το επάγγελμα,   την  ηλι(Αντί για τη σελ. 296,101(α) Σελ. 296,101(β) Τεύχος 758- Σελ.133 Φορολογία Κληρονομιών, Δωρεών, Γονικών Παροχών, Προικών & Κερδών από Λαχεία 27.Ε.α.30 κίαν και τον βαθμόν συγγενείας μετά του κληρονομουμένου του δι’ ον η δήλωσις. 5.Εν περιπτώσει αφανείας, την κηρύξασαν την αφάνειαν τελεσίδικον απόφασιν και το φύλλον της Εφημερίδος, εν ω αύτη εδημοσιεύθη. 6.Αν ο κληρονόμος απεβίωσεν αδιάθετος ή κατέλιπε διαθήκην, το είδος της διαθήκης, τον χρόνον δημοσιεύσεως αυτής και το ενεργήσαν την δημοσίευσιν δικαστήριον. 7.Προκειμένου περί κτήσεως εκ νεμήσεως ή εκ συμβάσεως ασφαλίσεως ζωής ή εξ αυτασφαλίσεως του κληρονομουμένου, πλήρη τα στοιχεία της οικείας συμβάσεως. 8.Επί δηλώσεως κληρονόμου, τους λοιπούς κληρονόμους του αποβιώσαντος μετά πλήρων στοιχείων ταυτότητος τούτων και το ποσοστόν της κληρονομικής μερίδος εκάστου, μετά πάσης άλλης αναγκαίας λεπτομερείας. 9.Προσδιορισμόν των αντικειμένων (του ενεργητικού) της κληρονομίας, κληροδοσίας, συμβάσεως νεμήσεως κλπ. φορολογητέων ή μη και την αξίαν εκάστου τούτων, κατά την εξής σειράν: Α΄.Την εν Ελλάδι κειμένην περιουσίαν και δη (ιδία δε) α)τα εκ φύσεως ακίνητα, β)τα εκ του προορισμού των τοιαύτα, γ)τας απαιτήσεις, τας καθ’ ολοκληρίαν εισπραξίμους, τας εν μέρει εισπραξίμους, τας καθ’ ολοκληρίαν μη εισπραξίμους ως και τας εκχωρουμένας εις το Δημόσιον, δ)τας κινητάς αξίας εν γένει (μετοχάς, ομολογίας κλπ.), ε)τα κινητά εν γένει, ς)τα μετρητά ή καταθέσεις παρά Τραπέζαις κλπ., ζ)πάσης φύσεως παροχάς, η)δικαιώματα εκ συμμετοχής εις επιχειρήσεις, εταιρείας, συνεταιρισμούς κλπ., θ)συλλογάς κοσμημάτων, νομισμάτων, έργων τέχνης κλπ., ι)έπιπλα. Β΄.Την εν τη αλλοδαπή κειμένην περιουσίαν, φορολογητέαν ή μη εν Ελλάδι. 10.Τας συνυπολογιστέας εις την κτήσιν αιτία θανάτου δωρεάς ή προίκας. 11.Τα περιουσιακά στοιχεία δια τα οποία μετατίθεται νόμω ο χρόνος γενέσεως της φορολογικής υποχρεώσεως ως και εκείνα δια τα οποία μετετέθη ο χρόνος ούτος, μετ’ απόφασιν του Οικον. Εφόρου, άνευ προσδιορισμού της αξίας τούτων. 12.Τας επικαρπίας, ας ήσκει ο κληρονομούμενος. 13.Προσδιορισμόν των χρεών και βαρών (του παθητικού) της κληρονομίας και την αξίαν εκάστου, κατά την εξής σειράν: α)κληροδοτήματα, β)τα κατά το άρθρ. 21 του Ν.Δ. 118/1973 χρέη, γ)τα κατά το άρθρ. 22 του ιδίου νόμου βάρη και δ)τα τυχόν χρέη αλλοδαπής. 14.Την αξίαν της καθαράς φορολογητέας περιουσίας. 15.Τας τυχόν συντρεχούσας περιπτώσεις εκπτώσεως φόρου, λόγω συνυπολογιζομένων δωρεών ή προικών, ή λόγω καταβολής φόρου εν τη αλλοδαπή ή λόγω φορολογίας της αυτής περιουσίας εντός της προηγουμένης πενταετίας. Σελ. 296,102(β) Τεύχος 758-Σελ. 134 16.Τον διορισμόν αντικλήτου, κατοικούντος εν τη έδρα του Οικονομικού Εφόρου και ακριβή προσδιορισμόν της κατοικίας τούτου. 17.Μνείαν των προσαρτωμένων εις την δήλωσιν συναπτέων εγγράφων, άτινα ορίζονται ως εξής: α)Ληξιαρχική πράξις θανάτου, β)αντίγραφον της τελευταίας διατάξεως, της συμβάσεως νεμήσεως ή ασφαλίσεως, γ)κληρονομητήριον ή πιστοποιητικόν της αρμοδίας δημοτικής ή κοινοτικής Αρχής ή, εν περιπτώσει αδυναμίας εκδόσεως τούτου, ένορκος βεβαίωσις δύο μαρτύρων περί του είδους και του βαθμού της συγγενείας προς τον κληρονομούμενον, δ)πιστοποιητικόν της αρμοδίας δημοτικής ή κοινοτικής Αρχής, ή, εν περιπτώσει αδυναμίας εκδόσεως τοιούτου, ένορκος βεβαίωσις δύο μαρτύρων περί της ηλικίας του επικαρπωτού ή άλλου δικαιούχου, εφ’ όσον δια τον προσδιορισμόν της αξίας συντρέχει η ηλικία τούτου, ε)πιστοποιητικόν του Γραμματέως Πρωτοδικών περί μη δημοσιεύσεως νεωτέρας διαθήκης ή περί μη δημοσιεύσεως τοιαύτης, εις την περίπτωσιν της εξ αδιαθέτου διαδοχής, ς)επί εγχειρίσεως της δηλώσεως παρά πληρεξουσίου, νομίμου αντιπροσώπου κλπ., το οικείον έγγραφον νομιμοποιήσεως, ζ)τα αποδεικνύοντα την μετάθεσιν του χρόνου γενέσεως της φορολογικής υποχρεώσεως έγγραφα, η)τα έγγραφα των μεταβιβασθέντων ακινήτων κλπ. ή εκχωρησθεισών απαιτήσεων εις το Δημόσιον, θ)τα αποδεικτικά των χρεών και βαρών έγγραφα, μετά της δηλώσεως των δανειστών περί του κατά τον θάνατον του κληρονομουμένου υφισταμένου χρέους, ι)τα αποδεικτικά της πληρωμής ή της βεβαιώσεως φόρου εν τη αλλοδαπή έγγραφα. 18.Την κατά το εδάφ. ζ΄ της παρ. 1, του άρθρ. 67, του Ν.Δ. 118/1973 βεβαίωσιν του δηλούντος, τροποποιουμένην αναλόγως, οσάκις η δήλωσις εγχειρίζεται παρά του νομίμου αντιπροσώπου, πληρεξουσίου κλπ. 19.Την υπογραφήν του εγχειρίζοντος την δήλωσιν ή των αντί τούτου υπογραψάντων ταύτην. 20.Επί συμπληρωματικής ή νέας δηλώσεως, κατά περίπτωσιν, την χρονολογίαν των εγχειρισθεισών, δια την αυτήν αιτία θανάτου κτήσιν, προγενεστέρων δηλώσεων ή των εκδοθεισών πράξεων. Για τον αριθμό των υποβαλλομένων ανωτέρω δηλώσεων και των στοιχείων που πρέπει να περιέχει βλ. το άρθρ. 35 παρ. 1 εδάφ. ς΄, Νόμ. 1041/1980, ΦΕΚ Α΄ 75 (ανωτ. σελ. 196,27). 27.Ε.α.30 Φορολογία Κληρονομιών, Δωρεών, Γονικών Παροχών, Προικών & Κερδών από Λαχεία Άρθρ.3.-1.Αι κατά τα άρθρ. 76 και 77 του Ν.Δ. 118/1973 πράξεις καταλογισμού φόρου κληρονομίας δέον να περιέχωσιν: 1.Τον εκδίδοντα την πράξιν Οικονομικόν Έφορον. 2.Τους αριθμούς καταχωρήσεως εις τα οικεία βιβλία της πράξεως ως και τον αριθμόν του σχηματισθέντος παρά τη οικεία Οικονομική Εφορία φακέλλου της υποθέσεως. 3.Το ονοματεπώνυμον και όνομα πατρός ή συζύγου του κληρονομουμένου, την κατά τον χρόνον του θανάτου, κατοικίαν τούτου, και την χρονολογίαν αποβιώσεώς του. 4.Το ονοματεπώνυμον και το όνομα πατρός ή συζύγου του εις φόρον υποχρέου, το επάγγελμα, την ηλικίαν και την διεύθυνσιν κατοικίας τούτου, την ιδιότητα υφ’ ην υποχρεούται εις φόρον, ως και τον βαθμόν συγγενείας αυτού μετά του κληρονομουμένου. 5.Το ονοματεπώνυμον, επάγγελμα και διεύθυνσιν κατοικίας του αντικλήτου. 6.Συνοπτικήν περιγραφήν των στοιχείων του ενεργητικού και του παθητικού της αιτία θανάτου κτήσεως, μετ’ ενδείξεως της αξίας εκάστου, τόσον βάσει δηλώσεως, αν υπεβλήθη τοιαύτη, όσον και βάσει του ελέγχου, προκειμένου περί του ενεργητικού, ως και του δηλωθέντος ποσού του παθητικού και του αναγνωρισθέντος δια του ελέγχου τοιούτου. 7.Μνείαν των περιουσιακών στοιχείων δι’ α μετατίθεται, καθ’ οιονδήποτε τρόπον, η γένεσις της φορολογικής υποχρεώσεως. 8.Την μετ’ αφαίρεσιν του παθητικού καθαράν περιουσίαν. 9.Τας τυχόν συνυπολογιστέας προγενεστέρας δωρεάς ή προίκας μετά μνείας του αναλογούντος αυταίς φόρου, ως και του φόρου του τυχόν καταβληθέντος εν τη αλλοδαπή και εκπεστέου εν Ελλάδι. 10.Προσδιορισμόν των μερίδων κατά υπόχρεων και των επ’ αυτών αναλογούντων κυρίων φόρων, προσθέτων και υπέρ τρίτων τοιούτων, αναλυτικώς. 11.Επί εκδόσεως μερικής πράξεως, την διατύπωσιν επιφυλάξεως περί εκδόσεως συμπληρωματικής τοιαύτης δια τα λοιπά περιουσιακά στοιχεία. 12.Επί εκδόσεως μερικής ή συμπληρωματικής πράξεως, μνείαν του αναλογούντος βάσει των προηγηθεισών πράξεων φόρου. 13.Μνείαν των παρεχομένων υπό της κειμένης νομοθεσίας δικαιωμάτων εις τον καθ’ ου η πράξις και της προθεσμίας ασκήσεως τούτων. 14.Εντολήν προς δημόσιον όργανον δια την επίδοσιν της πράξεως. 15.Την υπογραφήν του εκδόντος την πράξιν Οικονομικού Εφόρου. ΙΙ. Αι κατά τα άρθρ. 76, 77 και 90 του Ν.Δ. 118/1973 πράξεις καταλογισμού φόρου δωρεάς ή προικός δέον να περιέχωσιν: 1.Τον εκδίδοντα την πράξιν Οικονομικόν Έφορον. 2.Τον αριθμόν καταχωρήσεως εις το οικείον βιβλίον της πράξεως ως και τον αριθμόν του σχηματισθέντος παρά τη οικεία Οικονομική Εφορία φακέλλου της υποθέσεως. 3.Το ονοματεπώνυμον, το όνομα πατρός ή συζύγου, την διεύθυνσιν κατοικίας, το έτος γεννήσεως και το επάγγελμα του εις φόρον υποχρέου, την ιδιότητα υφ’ ην υποχρεούται ούτος εις φόρον, ως και τον βαθμόν συγγενείας τούτου προς τον έτερον συμβαλλόμενον. 4.Τον αριθμόν και την χρονολογίαν συντάξεως του οικείου συμβολαίου, το ονοματεπώνυμον και την έδραν του συντάξαντος Συμβολαιογράφου, ως και σύντομον περίληψιν του συμβολαίου, αιτιολογούσαν την έκδοσιν της πράξεως. 5.Το ονοματεπώνυμον, επάγγελμα και διεύθυνσιν κατοικίας του αντικλήτου. 6.Τα αντικείμενα της δωρεάς ή προικός (ακριβώς προσδιοριζόμενα) μετ’ ενδείξεως της αξίας, εκάστου, τόσον βάσει δηλώσεως όσον και βάσει ελέγχου. 7.Μνείαν των περιουσιακών στοιχείων, δι’ α μετατίθεται τυχόν η γένεσις της φορολογικής υποχρεώσεως. 8.Τα εκπεστέα βάρη μετ’ ενδείξεως του αναγνωρισθέντος προς έκπτωσιν ποσού. 9.Τας τυχόν συνυπολογιστέας προγενεστέρας δωρεάς και προίκας, μετά μνείας του αναλογούντος αυταίς φόρου, ως και του φόρου του τυχόν καταβληθέντος εν τη αλλοδαπή και εκπεστέου εν Ελλάδι. 10.Τον προσδιορισμόν των μερίδων, κατά υπόχρεων και των επ’ αυτών αναλογούντων κυρίων φόρων, προσθέτων και υπέρ τρίτων τοιούτων, αναλυτικώς. 11.Επί εκδόσεως μερικής πράξεως, την διατύπωσιν επιφυλάξεως περί εκδόσεως συμπληρωματικής τοιαύτης δια τα λοιπά περιουσιακά στοιχεία. 12.Επί εκδόσεως μερικής ή συμπληρωματικής πράξεως, μνείαν του αναλογούντος βάσει των προηγηθεισών πράξεων φόρου. 13.Μνείαν των παρεχομένων υπό της κειμένης νομοθεσίας δικαιωμάτων εις τον καθ’ ου η πράξις και της προθεσμίας ασκήσεως τούτων. 14.Εντολήν προς δημόσιον όργανον δια την επίδοσιν της πράξεως. 15.Την υπογραφήν του εκδόντος την πράξιν Οικονομικού Εφόρου. ΙΙΙ. Η κατά το άρθρ. 97 του Ν.Δ. 118/1973 πράξις καταλογισμού φόρου κερδών εκ λαχείων δέον να περιέχη: 1.Τον εκδίδοντα την πράξιν Οικονομικόν Έφορον. 2.Τον αριθμόν   καταχωρήσεως   εις   το   οικείον (Αντί της σελ. 296,103) Σελ. 296,103(α) Τεύχος 587 Σελ. 21 Φορολογία Κληρονομιών, Δωρεών, Γονικών Παροχών, Προικών & Κερδών από Λαχεία 27.Ε.α.30 βιβλίον της πράξεως ως και τον αριθμόν του σχηματισθέντος παρά τη Οικον. Εφορία φακέλλου της υποθέσεως. 3.Το ονοματεπώνυμον ή την επωνυμίαν και την διεύθυνσιν κατοικίας ή έδραν του καθ’ ου η πράξις υποχρέου εις δήλωσιν. 4.Το ονοματεπώνυμον, όνομα πατρός ή συζύγου, το επάγγελμα και την κατοικίαν του δικαιούχου του κέρδους. 5.Το είδος του λαχείου και τον χρόνον και τόπον κληρώσεως αυτού. 6.Το αντικείμενον της φορολογίας μετ’ ενδείξεως της αξίας τούτου, τόσον βάσει δηλώσεως όσον και βάσει ελέγχου. 7.Τον προσδιορισμόν του αναλογούντος κυρίου φόρου μετά του προσθέτου τοιούτου, αναλυτικώς. 8.Το ονοματεπώνυμον, επάγγελμα και διεύθυνσιν κατοικίας του αντικλήτου, εφ’ όσον υπεβλήθη δήλωσις. 9.Μνείαν των παρεχομένων υπό της κειμένης νομοθεσίας δικαιωμάτων εις τον καθ’ ου η πράξις και της προθεσμίας ασκήσεως τούτων. 10.Εντολήν προς δημόσιον όργανον δια την επίδοσιν της πράξεως. 11.Την υπογραφήν του εκδόντος την πράξιν Οικονομικού Εφόρου. Άρθρ.4.-(Κατηργήθη δια της παρ. 8 της υπ’ αριθ. Κ.234/23/1976 αποφάσεως, κατωτ. αριθ. 34). Σελ. 296,104(α) Τεύχος 587 Σελ. 22 27.Ε.α.30 Φορολογία Κληρονομιών, Δωρεών, Γονικών Παροχών, Προικών & Κερδών από Λαχεία Άρθρ.5.-Η κατά το άρθρ.88 του Ν.Δ. 118/1973 δήλωσις δέον περιέχη: 1.Την αιτίαν της μεταβιβάσεως, ήτοι αν πρόκειται περί δωρεάς εν ζωή ή αιτία θανάτου ή περί προικός, μετά πάσης αναγκαίας πληροφορίας. 2.Το ονοματεπώνυμον και το όνομα πατρός ή συζύγου, ως και την κατοικίαν (Δήμον ή Κοινότητα, οδόν και αριθμόν) του εγχειρίζοντος την δήλωσιν. 3.Την ιδιότητα, υφ’ ην δηλοί ο εγχειρίζων την δήλωσιν, ήτοι ως συμβαλλόμενος, ως πληρεξούσιος αυτού κλπ., εφ’ όσον δε η δήλωσις εγχειρίζεται δια πληρεξουσίου ή δι’ αντιπροσώπου εν γένει, το ονοματεπώνυμον, το όνομα πατρός ή συζύγου και την κατοικίαν (Δήμον ή Κοινότητα, οδόν και αριθμόν) των συμβαλλομένων. 4.Τον τόπον γεννήσεως, το επάγγελμα και την ηλικίαν των συμβαλλομένων, ως και τον βαθμόν συγγενείας μεταξύ των. 5.Τα αντικείμενα της δωρεάς ή προικός (ακριβώς προσδιοριζόμενα) και την αξίαν εκάστου τούτων, κατά την εξής σειράν: α)τα εκ φύσεως ακίνητα, β)τα εκ του προορισμού των τοιαύτα, γ)τας πάσης φύσεως απαιτήσεις, δ)τας κινητάς εν γένει αξίας (μετοχάς, ομολογίας κλπ.) ε)τα κινητά, ς)τα μετρητά, καταθέσεις παρά Τραπέζαις κλπ. ζ)τας επικαρπίας ή παροχάς αποζημιώσεις ή δικαιώματα εν γένει, η)τα δικαιώματα συμμετοχής εις επιχειρήσεις, εταιρείας κλπ. και θ)τα έπιπλα. 6.Τας συνυπολογιστέας τυχόν προγενεστέρας δωρεάς και προίκας. 7.Τα εκπεστέα βέβαια βάρη της δωρεάς ή προικός (ακριβώς προσδιοριζόμενα) και το ποσόν εκάστου τούτων. 8.Την αξίαν της καθαράς φορολογητέας περιουσίας. 9.Τας τυχόν συντρεχούσας περιπτώσεις εκπτώσεως φόρου λόγω συνυπολογιζομένων δωρεών ή προικών ή λόγω καταβολής φόρου εν τη αλλοδαπή. 10.Τον διορισμόν αντικλήτου, κατοικούντος εν τη έδρα του Οικον. Εφόρου και ακριβή προσδιορισμόν των στοιχείων ταυτότητός του. 11.Τα προσαρτώμενα εις την δήλωσιν αποδεικτικά έγγραφα της συστάσεως δωρεάς ή προικός κλπ., των βαρών, ως και το πληρεξούσιον έγγραφον, αν δια πληρεξουσίου εγχειρίζεται η δήλωσις. 12.Τα στοιχεία του συνταγέντος ή συνταχθησομένου συμβολαίου δωρεάς ή προικός ή του ασφαλιστηρίου τοιούτου ή της συμβάσεως νεμήσεως ή της διαθήκης κλπ. 13.Την βεβαίωσιν των δηλούντων ότι η δήλωσις περιλαμβάνει και τας προγενεστέρας μεταξύ των αυτών συμβαλλομένων (πλην προικολήπτου) γενομένας δωρεάς ή συσταθείσας προίκας. Η βεβαίωσις αύτη τροποποιείται αναλόγως, οσάκις η δήλωσις εγχειρίζεται υπό πληρεξουσίου ή αντιπροσώπου. 14.Την υπογραφήν του εγχειρίζοντος την δήλωσιν ή των αντί τούτου υπογραψάντων ταύτην. Άρθρ.6.-Η κατά το άρθρ. 94 του Ν.Δ. 118/1973 δήλωσις δέον να περιέχη: 1.Το ονοματεπώνυμον ή την επωνυμίαν και την διεύθυνσιν κατοικίας (Δήμον ή Κοινότητα, οδόν και αριθμόν), ή έδραν του υποχρέου εις δήλωσιν. 2.Το ονοματεπώνυμον, όνομα πατρός ή συζύγου, το επάγγελμα και την κατοικίαν (Δήμον ή Κοινότητα, οδόν και αριθμόν), του υποχρέου εις φόρον δικαιούχου του κέρδους. 3.Το είδος του λαχείου και τον χρόνον και τον τόπον της κληρώσεως αυτού. 4.Το ποσόν του κέρδους ή το αντικείμενον τούτου κινητόν ή ακίνητον, (ακριβώς προσδιοριζόμενον) μετ’ ενδείξεως της αξίας αυτού. 5.Το ύψος του αναλογούντος, παρακρατηθέντος και καταβλητέου φόρου. 6.Τον διορισμόν αντικλήτου κατοικούντος εν τη έδρα του Οικον. Εφόρου και ακριβή προσδιορισμόν των στοιχείων ταυτότητός του. 7.την υπογραφήν του εις δήλωσιν υποχρέου, ή του πληρεξουσίου. Η παρούσα δημοσιευθήτω δια της Εφημερίδος της Κυβερνήσεως.